કેરળની સરકાર અત્યારે માથું કૂટે છે, પણ હકીકત એ છે કે 2011ની કેરળ સરકારને ગાડગીળ સમિતિનો અહેવાલ અમલ કરવા લાયક લાગ્યો નહોતો. ખાણો બંધ કરાવી દેવી કે નદીમાંથી રેતી ઉપાડવાનું બંધ કરી દેવું કોઈ રાજકારણીને માફક આવતું નથી. કમાણી અને કટકીનું આ બહુ મોટું સાધન છે. વધી રહેલી વસતિ માટે રહેઠાણો પૂરા પાડવાથી માંડીને, રોજગારી ખાતર ઉદ્યોગોને પ્રોત્સાહન આપવું પણ જરૂરી છે. પણ વગર વિચાર્યે આ કાર્ય થયા કરશે તો એક જ વરસાદે કુદરત બધું ધોઇ નાખશે તે પણ વિચારવાની જરૂર છે. શહેરીકરણ ના કરો, મકાનો ના બાંધો, ઉદ્યોગો ના ઊભા કરો તેવું નિષ્ણાતો કહે છે, પણ સરકારો માટે તેનો અમલ કરવો મુશ્કેલ છે.